Gemeng Lëntgen

D' ass eng vun den  lëtzebuergesche Gemengen. Se läit am Kanton Miersch. De Chef-lieu vun der Gemeng ass d'Uertschaft , vun där se och hiren Numm huet.

 Uertschaften an der Gemeng
 Gousseldeng
 Lëntgen
 Pretten
Zur Gemeng gehéiert nach de Plankenhaff.

 Geographie 
250px|thumb|D'Lëntgener Spillschoul
D'Gemeng Lëntgen läit am Dall vun der Uelzecht am Südoste vum Kanton Miersch am Zentrum vum Land. D'Nopeschgemenge si Miersch am Nordwesten, Fëschbech am Nordosten a Luerenzweiler am Süden.

D'Gemeng huet eng Fläch vu 1.524 Hektar, dovu 760 Hektar Bësch, 600 Hektar landwirtschaftlech Fläch a 70 Hektar urbaniséiert Fläch. An der Gemeng gëtt et 21,43 Kilometer befestegt Stroossen a Weeër.

Den héchste Punkt läit bei 414 Meter, den déifste Punkt bei 210 Meter.

Mat Ausnam vum Plankenhaff, deen op engem Héichplateau ëstlech vun der Uelzecht läit, hu sech d'Dierfer an der Dällt an op den Häng riets a lénks vum Floss entwéckelt.

 Geologie 
Geologesch gesi gehéiert Lëntgen zur Regioun Guttland. Hei gëtt et déi – fir den Zentrum fir Lëtzebuergesch – typesch „Stufeladschaft“, wou sech iwwer d'Joerdausende vill Waasserleef duerch de lëtzebuergesche Sandstee bis an déi méi mëll Mergelschichten gegruewen hunn, wouduerch breet Däller an Héichplateauen entstane sinn.

Mat hire grousse Felder a Bëscher an de ganz fruchtbare Flossdäller gehéiert dës Regioun zu de landwirtschaftlech produktiivste Gebidder vum Land. Zesumme mat den einfach zougängleche Sandsteenoflagerungen huet dëst zu der Entwécklung vu grousse landwirtschaftleche Wiesen, de sougenannte Guttland-Bauerenhäff, gefouert.

 Geschicht 
Lëntgen, als geologesch a klimatesch gënschteg Regioun, gouf scho fréi besidelt, wéi archeologesch Fondplazen – vun der Jongsteenzäit bis zum Mëttelalter –  ronderëm den dräi Dierfer dat beweisen.

Déi éischt Dokumenter déi d'Uertschaften an der Gemeng nenne si vun 896 fir Lëntgen, 940 fir Gousseldeng an 960 fir Pretten.

Déi haiteg Gemeng ass 1804, no der Franséischer Revolutioun, duerch d'Fusioun vun den zwou Kadastersektioune Lëntgen a Pretten / Gousseldeng entstanen. Deemools gouf och eng separat Par gegrënnt, déi sech domat vun der Par Miersch getrennt huet. 

An den nächste Joerzéngte sinn e puer Schoulgebaier, d'Kierch vu Lëntgen a géint Enn vum 19. Joerhonnert d'Kapell vu Gousseldeng gebaut ginn, vun deenen awer bis haut just nach déi reliéis Gebaier erhale bliwwe sinn.

Entwécklung vun der Awunnerzuel

Op den 1. Mäerz 2012 hunn an der Gemeng Lëntgen 2.700 Leit gewunnt, dovun 2.082 an der Uertschaft Lëntgen, 516 zu Gousseldeng an der 102 zu Pretten.

57,4 % vun den Awunner ware Lëtzebuerger. Déi meescht Auslänner hunn d'Portugise mat 673 Persounen (25 %) gestallt, duerno d'Fransouse mat 70 Persounen (2,6 %).

+ Awunner vun der Gemeng Lëntgen no Uertschaft an Nationalitéit (Stand 01.03.2012):NationalitéitLëntgenGousseldengPrettenGemengentotal Lëtzebuergesch1 128356671 551 Portugisesch5777917672 Franséisch4916570 Däitsch4810462 Belsch443249 Spuenesch381039 Italieenesch298239 Brittesch211022 Polnesch517022 Kapverdianesch191020 Hollännesch152219 Dänesch105015Aner Nationalitéiten87173135Total 2 0825161022 700

 Wopen 
100px Beschreiwung am Originaltext:
coupé-ondé; en chef d'or à deux étoiles, à huit rais de gueules posées en fasce, en pointe d'azur à la croix pattée et alésée d'or.

Politik
Gemengerot
Lëntge war bis d'Gemengewalen 2017 eng Majorzgemeng. Bei deene vum 11. Juni 2023 gouf de Gemengerot eng éischt Kéier nom Proporzsystem gewielt. Zur Wal stoungen dunn och 11 amplaz 9 Gemengeréit.

Resultater
 Joer DP DNE*  EBL* 2023 2  4  5

De Schäfferot, deen 2023 aus de Gemengewalen ervirgoung, gëtt vun enger Koalitioun aus den Engagéierte Bierger an der DP gedroen. Buergermeeschter gëtt de Louis Pinto (EBL)."Lëntgen: Schäfferot steet - Louis Pinto ass neie Buergermeeschter." rtl.lu, 12.06.2023.

 Buergermeeschteren%20September.pdf Lëscht mat de Buergermeeschterem 1908-2008 vum Emile Gruber an der Publikatioun de Gemengebuet. Informatiounsblat vun der Gemeng Lëntgen. – Nr. 10, September 2008, Säit 43 

 1808-1825: Ambroise Heuardt
 1825-1830: Michel Dondelinger
 1830-1848: Henri KleinARRÊTÉ ROYAL GRAND-DUCAL, du 29 décembre 1843, n°2926f, portant nomination des Bourgmestres et Echevins des villes, et des Bourgmestres des campagnes du Grand-Duché am Memorial N°3 vun 1844
 1848-1849: Etienne Welter
 1849-1857: Henri Witry
 1858-1861: Johann Peter Heuardt
 1861-1866: Henri Witry
 1867-1898: Nicolas Klein
 1898-1909: Gérard Schoellen
 1909-1912: Nicolas Petges
 1912-1918: Pierre Pesch
 1918-1926: Antoine Wolff
 1926-1941: Albert Stoffel
 1941-1944: Adolf Schultz
 1944-1945: Albert Stoffel
 1945-1972: Jean Donnersbach
 1973-1986: Charles Reiffers
 1987-1991: Gusty Casagranda
 1991-1993: Pierre Weicherding
 1994-2023: Henri Wurth
 zanter 2023: Louis Pinto (Engagéiert Bierger Lëntgen)

 Interkommunal Syndikater 
D'Gemeng Lëntgen ass Member vu follgenden interkommunale Syndikater:

 SICEC
 SIDEC
 SIDERO
 SIGI
 SYVICOL

 Kuckt och 
 Gare Lëntgen
 Kierch Lëntgen

 Lëscht vun de Lëtzebuerger Gemengen
 Entwécklung vun der Gemengenzuel zu Lëtzebuerg

 Um Spaweck 

 Offiziell Säit vun der Gemeng Lëntgen
 D'Gemeng Lëntgen op der Websäit vum Syvicol
 Fanfare Lëntgen
 Uergelfrënn Lëntgen

Lentgen